b'\n_START_ARTICLE_\nLiuskanokkasorsa\n_START_SECTION_\nTuntomerkit\n_START_PARAGRAPH_\nLiuskanokkasorsa on 36\xe2\x80\x9345 cm pitk\xc3\xa4, ja se painaa keskim\xc3\xa4\xc3\xa4rin 375 grammaa. Sill\xc3\xa4 on hyvin suuri ja kulmikask\xc3\xa4rkinen nokka. Sill\xc3\xa4 on valkoinen, heikosti juovikas p\xc3\xa4\xc3\xa4, ruskea silm\xc3\xa4laikku ja vaaleanpunainen t\xc3\xa4pl\xc3\xa4 korvan takana. Yl\xc3\xa4puoli on ruskea, alapuoli on valkoinen ja siin\xc3\xa4 on ruskeita raitoja.\n_START_SECTION_\nLevinneisyys\n_START_PARAGRAPH_\nLiuskanokkasorsaa tavataan Australiassa. Sen populaatio on hyvin suuri, ja sen kannankehitys on vakaa. Laji on luokiteltu elinvoimaiseksi.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nLiuskanokkasorsa voi pesi\xc3\xa4 mihin aikaan vuodesta hyv\xc3\xa4ns\xc3\xa4. Se on yksiavioinen ja muodostaa mahdollisesti elinik\xc3\xa4isen parisiteen. Naaras munii 5\xe2\x80\x938 munaa, joita se hautoo 26 vuorokautta. Molemmat vanhemmat osallistuvat poikasten hoitoon.'